นายกรัฐมนตรี ให้หน่วยงานด้านความมั่นคง ดูแลความสงบเรียบร้อยจังหวัดชายแดนภาคใต้ช่วงเดือนรอมฎอน ขอประชาชนให้ความร่วมมือเจ้าหน้าที่
พลเอกประยุทธ์ จันทร์โอชา นายกรัฐมนตรี เปิดเผยว่า ได้สั่งการให้หน่วยงานด้านความมั่นคง เพิ่มความเข้มงวด ดูแลความสงบเรียบร้อยพื้นที่จังหวัดชายแดนภาคใต้ ในช่วงเดือนรอมฎอน ทั้งการตั้งจุดตรวจ-จุดสกัด และงานด้านการข่าว โดยต้องขอความร่วมมือจากประชาชน เพราะการใช้มาตรการที่เข้มงวดของเจ้าหน้าที่ อาจกระทบต่อความสะดวกของประชาชน เพราะทุกอย่างเป็นไปเพื่อการดูแลความเรียบร้อยในภาพรวมของพื้นที่        ทั้งนี้ หากประชาชนพบเห็นความผิดปกติ ก็ขอให้แจ้งเจ้าหน้าที่ เพื่อร่วมกันดูแลความสงบเรียบร้อย